গিয়াস উদ্দিন সেলিম হলেন একজন বাংলাদেশী নাট্যকার, নাট্যনির্মাতা ও চলচ্চিত্রকার। মনপুরা (২০০৯) ও স্বপ্নজাল (২০১৮) পরিচালনার জন্য সর্বাধিক পরিচিত। তিনি দুইবার জাতীয় চলচ্চিত্র পুরস্কার গ্রহণ করেছেন: একবার মনপুরার জন্য শ্রেষ্ঠ চিত্রনাট্যকার পুরস্কার এবং আরেকবার আধিয়ার (২০০৩) চলচ্চিত্রের কাহিনীর জন্য শ্রেষ্ঠ কাহিনীকার পুরস্কার। শ্রেষ্ঠ চলচ্চিত্র বিভাগে মনপুরা ৩৪তম জাতীয় চলচ্চিত্র পুরস্কার লাভ করে।   সেলিম তার কর্মজীবন শুরু করেন চিত্রনাট্যকার হিসেবে। পরে তিনি টেলিভিশন নাটক পরিচালনায় চলে যান। তার প্রথম পরিচালিত টেলিভিশন নাটক ছিল বিপ্রতীপ । ২০০৯ সালে তার প্রথম পূর্ণদৈর্ঘ্য ফিচার চলচ্চিত্র মনপুরা মুক্তি পায়।  প্রাথমিক জীবন জন্ম ও শিক্ষা গিয়াস উদ্দিন সেলিম বাংলাদেশের ফেনী সদর উপজেলার জাহানপুর গ্রামে জন্মগ্রহণ করেন ও বেড়ে ওঠেন। তিনি রাজশাহী বিশ্ববিদ্যালয়ে মার্কেটিং বিভাগে অধ্যয়ন করেন। তিনি রাজশাহী বিশ্ববিদ্যালয়ে 'বিশ্ববিদ্যালয় থিয়েটার রাজশাহী'-এর প্রতিষ্ঠাতা সদস্য।  পথনাট্য বয়ঃসন্ধিকাল থেকে কবিতা লিখলেও ১৯৯২ সালে 'ঠ্যারো' নামে প্রথম পথনাটক লেখেন বিশ্ববিদ্যালয় থিয়েটারের জন্য। এখনো সে দলটি মুক্তিযুদ্ধভিত্তিক এ নাটক মঞ্চস্থ করে। তখনই নাট্যরূপ দেন আখতারুজ্জামান ইলিয়াসের চিলেকোঠার সেপাই। নির্দেশনা দেন আহসান হাবিব টিটোর ক্বাহার এবং রবীন্দ্রনাথের রথের রশি। নিজ দলের প্রয়োজনেই হয়ে উঠেন নাট্যকার-নির্দেশক। তার এরশাদ বিরোধী পথনাটক ছিল কাকলাম।  প্রতিষ্ঠান ও থিয়েটার ফেনী জেলাতে প্রথমত সুবচন নাট্যদলের সাথে কাজ করতেন। তখনকার সময় বন্ধুদের অনেকজন মিলে নাট্যদল গড়ে তুলেছিলেন। ঐ দলে কাজ করে মোট ১২ মঞ্চ নাটক করেন। ৩ জুন, ১৯৯০ তার সহপাঠী বন্ধু শাহ আজম শান্তনু'র নেতৃত্বে কয়েকজন মিলে প্রতিষ্ঠা করেন 'বিশ্ববিদ্যালয় থিয়েটার রাজশাহী' নামের নতুন থিয়েটার। সে বছরই প্রথম মঞ্চনাটক নির্দেশনা দেন। সেটি ছিল এসএম সোলায়মানের ইঙ্গিত। তাদের গড়া থিয়েটারটি এখনো আছে।   কর্মজীবন  ১৯৯৩ সালে পড়াশোনার পাঠ শেষে ঢাকায় এসে মাসুম রেজা এবং সালাউদ্দিন লাভলুর সাথে মিলে প্রতিষ্ঠা করেন 'স্ট্রিগ প্লাস' নামে একটি বিজ্ঞাপনী প্রতিষ্ঠান। ইলেকট্রনিক্স মিডিয়ায় গিয়াস উদ্দিন সেলিম প্রথমে নাট্যকার হিসেবেই কর্মজীবন শুরু করেন। অধিকাংশ নাটকই প্রচার হয় সে সময়ের জনপ্রিয় টিভি চ্যানেল একুশে টিভিতে। তার প্রথম টিভি নাটক পৌনঃপুনিক। এটি পরিচালনা করেন কাওসার চৌধুরী। সব মিলিয়ে তিনি রাতারাতি তারকা নাট্যকারে পরিণত হন। পরিচালক হিসেবে প্রথম নির্মাণ করেন বিপ্রতীপ, যা টিনেজারদের নিয়ে দেশের প্রথম নাটক।http://www.banglanews24.com/LifeStyle/detailsnews.php?nssl=584 ২০০৩ সালে তিনি আধিয়ার চলচ্চিত্রের কাহিনী ও সংলাপ রচনা করেন। ছবিটি পরিচালনা করেন সাইদুল আনাম টুটুল। এই ছবির জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন। ২০০৯ সালে তিনি নির্মাণ করেন মনপুরা চলচ্চিত্র। এতে প্রধান ভূমিকায় অভিনয় করেন চঞ্চল চৌধুরী, ফারহানা মিলি, মামুনুর রশীদ, ও ফজলুর রহমান বাবু। ছবিটি বেশ জনপ্রিয়তা লাভ করে এবং ব্যবসাসফল হয়। সেলিম এই ছবির জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন।  ২০১১ সালে ঈদের জন্য নির্মাণ করেন এক ঘণ্টার নাটক একটি সাধারণ প্রেমের গল্প। এতে অভিনয় করেছেন সমাপ্তি ওয়াদুদ, অদিতি ওয়াদুদ। ২০১৬ সালে তিনি মানিক বন্দ্যোপাধ্যায় রচিত কালোবাজারে প্রেমের দর গল্প অবলম্বনে নির্মাণ করেন আধুনিক প্রেম নাটক। এতে অভিনয় করেন মামুনুর রশীদ, চঞ্চল চৌধুরী, জিয়াউল ফারুক অপূর্ব ও রিমা। এই নাটক দিয়ে তিনি দুই বছর পর নাটক নির্মাণে ফিরেন। তার পরিচালিত স্বপ্নজাল চলচ্চিত্র নির্মাণাধীন রয়েছে। এতে প্রধান চরিত্রে অভিনয় করেছেন পরীমনি ও নবাগত ইয়াশ রোহান।   বাঙাল সিনেমা  বাঙাল সিনেমা গিয়াস উদ্দিন সেলিম এর প্রডাকশন হাউজ। এই হাউজ থেকে গিয়াস উদ্দিন সেলিম সিনেমা পরিচালনা করে থাকেন। এটি ঢাকায় লালমাটিয়াতে অবস্থিত।    জুয়েইরিযাহ মউ - সহকারী পরিচালক  ইয়ামিন মজুমদার - কাস্টিং ডিরেক্টর ও ১ম সহকারী পরিচালক  তুরান মুন্সি - লাইন প্রডিউসার ও প্রডাকশন ম্যানেজার   চলচ্চিত্র +চাবি  যে চলচ্চিত্রগুলি এখনও মুক্তি পায়নি তা নির্দেশ করে  বছর  চলচ্চিত্র পরিচালনাচিত্রনাট্য  মন্তব্য  ২০০৯মনপুরা শ্রেষ্ঠ চিত্রনাট্যের জন্য  জাতীয় চলচ্চিত্র পুরস্কার ২০১৮ স্বপ্নজাল২০২২পাপ পুন্য গুণিন ২০২৩কাজলরেখা উৎপাদন পরবর্তি   অভিনীত  বছরশিরোনামভূমিকাপরিচালকটীকা২০০৯মনপুরানিজেই২০২৩মারকিউলিসশহীদ মাহমুদআবু শাহেদ ইমনচরকি ওয়েব ধারাবাহিকপাতালঘরঅতিথি শিল্পী নূর ইমরান মিঠুচরকি ওয়েব চলচ্চিত্র   নাটক    পৌনঃপুনিক (টেলিভিশনে প্রচারিত তার প্রথম নাটক)  বন্ধন  অবগুণ্ঠন (ধারাবাহিক, চ্যানেল আই, ২০১১)  রোদ (ধারাবাহিক, চ্যানেল ২৪, ২০১১)  দক্ষিণের ঘর  মাধবী  অন্যান্য  দ্বৈরথ  স্বপ্নশকট  প্রীতি (ওয়েব সিরিজ, বায়োস্কপ)।  পুরস্কার ও মনোনয়ন জাতীয় চলচ্চিত্র পুরস্কার বছরচলচ্চিত্র বিভাগফলাফল ২০০৩আধিয়ারশ্রেষ্ঠ কাহিনীকার২০০৯মনপুরাশ্রেষ্ঠ চিত্রনাট্যকার  মেরিল-প্রথম আলো পুরস্কার বছরচলচ্চিত্র বিভাগফলাফল ২০০৯মনপুরাশ্রেষ্ঠ নাট্য নির্দেশক  সিজেএফবি পারফরম্যান্স পুরস্কার বছরচলচ্চিত্র বিভাগফলাফল ২০০৯মনপুরাশ্রেষ্ঠ পরিচালক   আরো দেখুন   মনপুরা   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশী টেলিভিশন পরিচালক বিষয়শ্রেণী:শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী